Rezumatul Studiului 5 - Hristos în sanctuarul ceresc

1. **Lucrarea lui Isus în curtea exterioară.**
	* **Jertfa pentru păcat.**
		+ Curtea exterioară a sanctuarului din deşert prefigura lucrarea lui Isus pe acest pământ.
		+ Isus, Dumnezeu veşnic (Isaia 9:6), a luat natura umană şi „S-a arătat o singură dată, ca să şteargă păcatul prin jertfa Sa.” (Evrei 9:26).
		+ El a fost dispus să îşi sacrifice viaţa pentru a obţine răscumpărarea noastră. A abandonat curţile cereşti pentru a se naşte ca om. Şi S-a născut pentru a muri.
		+ Deşi ştia tot ceea ce va pătimi, prin marea Sa iubire, a hotărât să ducă la bun sfârşit lucrarea de răscumpărare a rasei umane.
	* **Mielul lui Dumnezeu.**
		+ Până ce perdeaua din templu s-a rupt de sus până jos, fiecare animal sacrificat înaintea altarului de jertfă era un simbol al Mielului lui Dumnezeu care urma să îşi verse sângele pe cruce.
		+ Isus este singurul care a trăit fără păcat în această lume. Moartea Sa este singurul mod prin care noi putem obţine iertarea păcatelor (Evrei 4:12).
2. **Lucrarea lui Isus în locul Sfânt.**
	* **Marele preot.**
		+ Isus este numit Mare Preot după ordinul lui Melhisedec. Un ordin preoţesc care nu avea legătură cu descendenţa din vreo familie anume, şi nici nu era supusă păcatului şi morţii (Evrei 7).
		+ Preoţia lui Isus este permanentă, bazată pe un sacrificiu unic şi suficient pentru a garanta iertarea păcatelor oricărui păcătos care, prin credinţă, se apropie de El.
	* **Mijlocitor.**
		+ Isus – Marele nostru Preot – se prezintă „pentru noi în prezenţa lui Dumnezeu” (Evrei 9:24 NTR). Îl prezintă înaintea Tatălui pe păcătos şi Îşi oferă sângele pentru El.
		+ Mulţumită lui Isus, astăzi putem fi siguri că suntem acceptaţi de Dumnezeu. (1 Ioan 2:1).
3. **Lucrarea lui Isus în locul Preasfânt.**
	* **Ispăşirea.**
		+ Într-o referinţă clară la Leviticul 16, Pavel declară că Sanctuarul Ceresc trebuie curăţat, aşa cum era curăţat cel pământesc.
		+ În ziua ispăşirii, Marele Preot intra în Locul Preasfânt, în prezenţa lui Dumnezeu manifestată prin chivot. Această zi era percepută ca o zi de judecată.
		+ Lucrarea lui Isus în locul Preasfânt a fost profetizată în Daniel 8:14. Această profeţie ne indică faptul că Judecata a început în 1844 şi se va termina puţin înainte de Revenirea lui Isus.